Ericu950/Stoicheia-meter-silver huggingface dataset:
οὐ μὴν ἀλλ ἐμφὺς τῇ διαβάσει καὶ κρατήσας τῶν τόπων χαλεπῶς καὶ μόλις , ὑγρῶν καὶ περισφαλῶν γενομένων διὰ τόν πηλόν , εὐθὺς ἠναγκάζετο φύρδην μάχεσθαι καὶ κατ ἄνδρα συμπλέκεσθαι τοῖς ἐπιφερομένοις , πρὶν εἰς τάξιν τινὰ καταστῆναι τοὺς διαβαίνοντας .
ἐνέκειντο γὰρ κραυγῇ , καὶ τοὺς ἵππους παραβάλλοντες τοῖς ἵπποις ἐχρῶντο δόρασι , καὶ ξίφεσι τῶν δοράτων συντριβέντων .
ὠσαμένων δὲ πολλῶν ἐπ αὐτὸν ἦν δὲ τῇ πέλτῃ καὶ τοῦ κράνους τῇ χαίτῃ διαπρεπής , ἧς ἑκατέρωθεν εἱστήκει πτερὸν λευκότητι καὶ μεγέθει θαυμαστόν , ἀκοντισθεὶς μὲν ὑπὸ τὴν ὑποπτυχίδα τοῦ θώρακος οὐκ ἐτρώθη , Ῥοισάκου δὲ καὶ Σπιθριδάτου τῶν στρατηγῶν προσφερομένων ἅμα , τόν μὲν ἐκκλίνας , Ῥοισάκῃ δὲ προεμβαλὼν τεθωρακισμένῳ καὶ τὸ δόρυ κατακλάσας ἐπὶ τὸ ἐγχειρίδιον ὥρμησε .
συμπεπτωκότων δὲ αὐτῶν ὁ Σπιθριδάτης ὑποστήσας ἐκ πλαγίων τόν ἵππον καὶ μετὰ σπουδῆς συνεξαναστάς κοπίδι βαρβαρικῇ κατήνεγκε ·
καὶ τόν μὲν λόφον ἀπέρραξε μετὰ θατέρου πτεροῦ , τὸ δὲ κράνος πρὸς τὴν πληγὴν ἀκριβῶς καὶ μόλις ἀντέσχεν , ὥστε τῶν πρώτων ψαῦσαι τριχῶν τὴν πτέρυγα τῆς κοπίδος , ἑτέραν δὲ τόν Σπιθριδάτην πάλιν ἐπαιρόμενον ἔφθασε Κλεῖτος ὁ μέλας τῷ ξυστῷ διελάσας μέσον , ὁμοῦ δὲ καὶ Ῥοισάκης ἔπεσεν ὑπὸ Ἀλεξάνδρου ξίφει πληγείς .
ἐν τούτῳ δὲ κινδύνου καὶ ἀγῶνος οὔσης τῆς ἱππομαχίας ἥ τε φάλαγξ διέβαινε τῶν Μακεδόνων καὶ συνῆγον αἱ πεζαὶ δυνάμεις , οὐ μὴν ὑπέστησαν εὐρώστως οὐ δὲ πολὺν χρόνον , ἀλλ ἔφυγον τραπόμενοι , πλὴν τῶν μισθοφόρων Ἑλλήνων , οὗτοι δὲ πρός τινι λόφῳ συστάντες ᾔτουν τὰ πιστὰ τόν Ἀλέξανδρον .
ὁ δὲ θυμῷ μᾶλλον ἢ λογισμῷ πρῶτος ἐμβαλὼν τόν τε ἵππον ἀποβάλλει ξίφει πληγέντα διὰ τῶν πλευρῶν ἦν δὲ ἕτερος , οὐχ ὁ Βουκεφάλας , καὶ τοὺς πλείστους τῶν ἀποθανόντων καὶ τραυματισθέντων ἐκεῖ συνέβη κινδυνεῦσαι καὶ πεσεῖν ,  πρός ἀνθρώπους ἀπεγνωκότας καὶ μαχίμους συμπλεκομένους 0 .
λέγονται δὲ πεζοὶ μὲν δισμύριοι τῶν βαρβάρων , ἱππεῖς δὲ δισχίλιοι πεντακόσιοι πεσεῖν .
τῶν δὲ περὶ τόν Ἀλέξανδρον Ἀριστόβουλός φησι τέσσαρας καὶ τριάκοντα νεκροὺς γενέσθαι τοὺς πάντας , ὧν ἐννέα πεζοὺς εἶναι .
τούτων μὲν οὖν ἐκέλευσεν εἰκόνας ἀνασταθῆναι χαλκᾶς , ἃς Λύσιππος εἰργάσατο .
κοινούμενος δὲ τὴν νίκην τοῖς Ἕλλησιν ἰδίᾳ μὲν τοῖς Ἀθηναίοις ἔπεμψε τῶν αἰχμαλώτων τριακοσίας ἀσπίδας , κοινῇ δὲ τοῖς ἄλλοις λαφύροις ἐκέλευσεν ἐπιγράψαι φιλοτιμοτάτην ἐπιγραφήν Ἀλέξανδρος ὁ Φιλίππου καὶ οἱ Ἕλληνες πλὴν Λακεδαιμονίων ἀπὸ τῶν βαρβάρων τῶν τὴν Ἀσίαν κατοικούντων ἐκπώματα δὲ καὶ πορφύρας , καὶ ὅσα τοιαῦτα τῶν Περσικῶν ἔλαβε , πάντα τῇ μητρὶ πλὴν ὀλίγων ἔπεμψεν .
οὗτος ὁ ἀγὼν μεγάλην εὐθὺς ἐποίησε τῶν πραγμάτων μεταβολὴν πρὸς Ἀλέξανδρον , ὥστε καὶ Σάρδεις , τὸ πρόσχημα τῆς ἐπὶ θαλάσσῃ τῶν βαρβάρων ἡγεμονίας , παραλαβεῖν καὶ τ ἆλλα προστίθεσθαι .
μόνη δὲ Ἁλικαρνασσὸς ἀντέστη καὶ Μίλητος , ἃς ἑλὼν κατὰ κράτος καὶ τὰ περὶ αὐτὰς πάντα χειρωσάμενος ἀμφίβολος ἦν πρὸς τὰ λοιπὰ τῇ γνώμῃ .
καὶ πολλάκις μὲν ἔσπευδε Δαρείῳ συμπεσὼν ἀποκινδυνεῦσαι περὶ τῶν ὅλων , πολλάκις δὲ τοῖς ἐπὶ θαλάσσῃ πράγμασι καὶ χρήμασι διενοεῖτο πρῶτον οἷον ἐνασκήσας καὶ ῥώσας αὑτόν οὕτως ἀναβαίνειν ἐπ ἐκεῖνον .
ἔστι δὲ τῆς Λυκίας κρήνη περὶ τὴν Ξανθίων πόλιν , ἧς τότε λέγουσιν αὐτομάτως περιτραπείσης καὶ ὑπερβαλούσης ἐκ βυθοῦ δέλτον ἐκπεσεῖν χαλκῆν τύπους ἔχουσαν ἀρχαίων γραμμάτων , ἐν οἷς ἐδηλοῦτο παύσεσθαι τὴν Περσῶν ἀρχὴν ὑπὸ Ἑλλήνων καταλυθεῖσαν .
τούτοις ἐπαρθείς ἠπείγετο τὴν παραλίαν ἀνακαθήρασθαι μέχρι τῆς Φοινίκης καὶ Κιλικίας , ἡ δὲ τῆς Παμφυλίας παραδρομὴ πολλοῖς γέγονε τῶν ἱστορικῶν ὑπόθεσις γραφικὴ πρὸς ἔκπληξιν καὶ ὄγκον , ὡς θείᾳ τινὶ τύχῃ παραχωρήσασαν Ἀλεξάνδρῳ τὴν θάλασσαν , ἄλλως ἀεὶ τραχεῖαν ἐκ πελάγους προσφερομένην , σπανίως δέ ποτε λεπτοὺς καὶ προσεχεῖς ὑπὸ τὰ κρημνώδη καὶ παρερρωγότα τῆς ὀρεινῆς πάγους διακαλύπτουσαν .
δηλοῖ δὲ καὶ Μένανδρος ἐν κωμῳδίᾳ παίζων πρὸς τὸ παράδοξον ὡς Ἀλεξανδρῶδες ἤδη τοῦτο 0 ·
κ ἂν ζητῶ τινα , αὐτόματος οὗτος παρέσται ·
κ ἂν διελθεῖν δηλαδή διὰ θαλάσσης δέῃ τόπον τιν , οὗτος ἔσται μοι βατός .
αὐτὸς δὲ Ἀλέξανδρος ἐν ταῖς ἐπιστολαῖς οὐδὲν τοιοῦτον τερατευσάμενος ὁδοποιῆσαί φησι τὴν λεγομένην Κλίμακα καὶ διελθεῖν ὁρμήσας ἐκ Φασηλίδος .
διὸ καὶ πλείονας ἡμέρας ἐν τῇ πόλει διέτριψεν ἐν αἷς καὶ Θεοδέκτου τεθνηκότος ἦν δὲ Φασηλίτης ἰδὼν εἰκόνα ἀνακειμένην ἐν ἀγορᾷ , μετὰ δεῖπνον ἐπεκώμασε μεθύων καὶ τῶν στεφάνων ἐπέρριψε πολλούς , οὐκ ἄχαριν ἐν παιδιᾷ ἀποδιδοὺς τιμὴν τῇ γενομένῃ δι Ἀριστοτέλην καὶ φιλοσοφίαν ὁμιλίᾳ πρὸς τὸν ἄνδρα .
μετὰ ταῦτα Πισιδῶν τε τοὺς ἀντιστάντας ᾕρει καί Φρυγίαν ἐχειροῦτο καί Γόρδιον πόλιν , ἑστίαν Μίδου τοῦ παλαιοῦ γενέσθαι λεγομένην , παραλαβών , τὴν θρυλουμένην ἅμαξαν εἶδε φλοιῷ κρανείας ἐνδεδεμένην , καί λόγον ἐπ αὐτῇ πιστευόμενον ὑπὸ τῶν βαρβάρων ἤκουσεν , ὡς τῷ λύσαντι τὸν δεσμὸν εἵμαρται βασιλεῖ γενέσθαι τῆς οἰκουμένης .
οἱ μὲν οὖν πολλοί φασι , τῶν δεσμῶν τυφλὰς ἐχόντων τὰς ἀρχὰς καί δι ἀλλήλων πολλάκις σκολιοῖς ἑλιγμοῖς ὑποφερομένων , τὸν Ἀλέξανδρον ἀμηχανοῦντα λῦσαι διατεμεῖν τῇ μαχαίρᾳ τὸ σύναμμα , καί πολλὰς ἐξ αὐτοῦ κοπέντος ἀρχὰς φανῆναι .
ἀριστόβουλος δὲ καί πάνυ λέγει ῥᾳδίαν αὐτῷ τὴν λύσιν γενέσθαι , ἐξελόντι τοῦ ῥυμοῦ τὸν ἕστορα καλούμενον , ᾧ συνείχετο τὸ ζυγόδεσμον , εἶθ οὕτως ὑφελκύσαντι τὸν ζυγόν .
ἐντεῦθεν Παφλαγόνας τε καί Καππαδόκας προσαγαγόμενος , καὶ τὴν Μέμνονος ἀκούσας τελευτήν , ὃς τῶν ἐπὶ θαλάττῃ Δαρείου στρατηγῶν ἐπίδοξος ἦν Ἀλεξάνδρῳ πολλὰ πράγματα καί μυρίας ἀντιλήψεις καί ἀσχολίας παρέξειν , ἐπερρώσθη πρὸς τὴν ἄνω στρατείαν μᾶλλον .
ἤδη δὲ καί Δαρεῖος ἐκ Σούσων κατέβαινεν , ἐπαιρόμενός τε τῷ πλήθει τῆς δυνάμεως ἑξήκοντα γὰρ ἦγε μυριάδας στρατοῦ , καί τινος ὀνείρου θαρρύνοντος αὐτόν , ὃν οἱ μάγοι πρὸς χάριν ἐξηγοῦντο μᾶλλον ἢ κατὰ τὸ εἰκός , ἔδοξε γὰρ πυρὶ νέμεσθαι πολλῷ τὴν Μακεδόνων φάλαγγα , τὸν δὲ Ἀλέξανδρον ἔχοντα στολήν ἣν αὐτὸς ἐφόρει πρότερον ἀστάνδης ὢν βασιλέως , ὑπηρετεῖν αὐτῷ 0 ·
παρελθόντα δὲ εἰς τὸ τοῦ Βήλου τέμενος ἀφανῆ γενέσθαι .
διὰ τούτων , ὡς ἔοικεν , ὑπεδηλοῦτο παρὰ τοῦ θεοῦ λαμπρὰ μὲν γενήσεσθαι καί περιφανῆ τὰ τῶν Μακεδόνων , Ἀλέξανδρον δὲ τῆς μὲν Ἀσίας κρατήσειν , ὥσπερ ἐκράτησε Δαρεῖος ἐξ ἀστάνδου βασιλεὺς γενόμενος , ταχὺ δὲ σὺν δόξῃ τὸν βίον ἀπολείψειν .
ἔτι δὲ μᾶλλον ἐθάρρησε καταγνοὺς δειλίαν Ἀλεξάνδρου πολὺν χρόνον ἐν Κιλικίᾳ διατρίψαντος .
ἦν δὲ ἡ διατριβὴ διὰ νόσον , ἣν οἱ μὲν ἐκ κόπων , οἱ δὲ λουσαμένῳ ἐν τῷ τοῦ Κύδνου ῥεύματι καταπαγέντι προσπεσεῖν λέγουσι 0 .
τῶν μὲν οὖν ἄλλων ἰατρῶν οὐδεὶς ἐθάρρει βοηθήσειν , ἀλλὰ τὸν κίνδυνον οἰόμενοι πάσης ἰσχυρότερον εἶναι βοηθείας ἐφοβοῦντο τὴν ἐκ τοῦ σφαλῆναι διαβολὴν πρὸς τοὺς Μακεδόνας ·
φίλιππος δ ὁ Ἀκαρνὰν μοχθηρὰ μὲν ἑώρα τὰ περὶ αὐτὸν ὄντα , τῇ δὲ φιλίᾳ πιστεύων , καὶ δεινὸν ἡγούμενος εἰ κινδυνεύοντι μὴ συγκινδυνεύσει μέχρι τῆς ἐσχάτης πείρας βοηθῶν καὶ παραβαλλόμενος , ἐπεχείρησε φαρμακείᾳ καὶ συνέπεισεν αὐτὸν ὑπομεῖναι καὶ πιεῖν , σπεύδοντα ῥωσθῆναι πρὸς τὸν πόλεμον .
ἐν τούτῳ δὲ Παρμενίων ἔπεμψεν ἐπιστολὴν ἀπὸ στρατοπέδου , διακελευόμενος αὐτῷ φυλάξασθαι τὸν Φίλιππον ὡς ὑπὸ Δαρείου πεπεισμένον ἐπὶ δωρεαῖς μεγάλαις καὶ γάμῳ θυγατρὸς ἀνελεῖν Ἀλέξανδρον .
ὁ δὲ τὴν ἐπιστολὴν ἀναγνοὺς καὶ μηδενὶ δείξας τῶν φίλων ὑπὸ τὸ προσκεφάλαιον ὑπέθηκεν .
ὡς δὲ τοῦ καιροῦ παρόντος εἰσῆλθε μετὰ τῶν ἑταίρων ὁ Φίλιππος τὸ φάρμακον ἐν κύλικι κομίζων , ἐκείνῳ μὲν ἐπέδωκε τὴν ἐπιστολήν , αὐτὸς δὲ τὸ φάρμακον ἐδέξατο προθύμως καὶ ἀνυπόπτως , ὥστε θαυμαστὴν καὶ θεατρικὴν τὴν ὄψιν εἶναι , τοῦ μὲν ἀν ἀναγινώσκοντος , τοῦ δὲ πίνοντος , εἶτα ἅμα πρὸς ἀλλήλους ἀποβλεπόντων οὐχ ὁμοίως , ἀλλὰ τοῦ μὲν Ἀλεξάνδρου φαιδρῷ τῷ προσώπῳ καὶ διακεχυμένῳ τὴν πρὸς τὸν Φίλιππον εὐμένειαν καὶ πίστιν ἀποφαίνοντος , ἐκείνου δὲ πρὸς τὴν διαβολὴν ἐξισταμένου καὶ ποτὲ μὲν θεοκλυτοῦντος καὶ πρὸς τὸν οὐρανὸν ἀνατείνοντος τὰς χεῖρας , ποτὲ δὲ τῇ κλίνῃ περιπίπτοντος καὶ παρακαλοῦντος τὸν Ἀλέξανδρον εὐθυμεῖν καὶ προσέχειν αὐτῷ .
τὸ γὰρ φάρμακον ἐν ἀρχῇ κρατῆσαν τοῦ σώματος οἷον ἀπέωσε καὶ κατέδυσεν εἰς βάθος τὴν δύναμιν , ὥστε καὶ φωνὴν ἐπιλιπεῖν καὶ τὰ περὶ τὴν αἴσθησιν ἀσαφῆ καὶ μικρὰ κομιδῇ γενέσθαι , λιποθυμίας ἐπιπεσούσης ·
οὐ μὴν ἀλλὰ ταχέως ἀναληφθεὶς ὑπὸ τοῦ Φιλίππου καὶ ῥαΐσας αὑτὸν ἐπέδειξε τοῖς Μακεδόσιν οὐ γὰρ ἐπαύοντο πρὶν ἰδεῖν τὸν Ἀλέξανδρον ἀθυμοῦντες .
ἦν δέ τις ἐν τῷ Δαρείου στρατῷ πεφευγὼς ἐκ Μακεδονίας ἀνὴρ Μακεδών , Ἀμύντας , οὐκ ἄπειρος τῆς Ἀλεξάνδρου φύσεως , οὗτος ὡρμημένον ἰδὼν Δαρεῖον εἴσω τῶν στενῶν βαδίζειν ἐπ Ἀλέξανδρον , ἐδεῖτο κατὰ χώραν ὑπομένειν , ἐν πλάτος ἔχουσι πεδίοις καί ἀναπεπταμένοις πρὸς ἐλάττονας πλήθει τοσούτῳ διαμαχούμενον .
ἀποκριναμένου δὲ Δαρείου δεδιέναι μὴ φθάσωσιν αὑτὸν ἀποδράντες οἱ πολέμιοι καί διαφυγὼν Ἀλέξανδρος , ἀλλὰ τούτου γε , εἶπεν , ὦ βασιλεῦ , χάριν θάρρει βαδιεῖται γὰρ ἐκεῖνος ἐπὶ σέ , καί σχεδὸν ἤδη βαδίζει .
ταῦτα λέγων Ἀμύντας οὐκ ἔπειθεν , ἀλλ ἀναστὰς ἐπορεύετο Δαρεῖος εἰς Κιλικίαν , ἅμα δὲ Ἀλέξανδρος εἰς Συρίαν ἐπ ἐκεῖνον 0 .
ἐν δὲ τῇ νυκτὶ διαμαρτόντες ἀλλήλων αὖθις ἀνέστρεφον , Ἀλέξανδρος μὲν ἡδόμενός τε τῇ συντυχίᾳ καί σπεύδων ἀπαντῆσαι περὶ τὰ στενά , Δαρεῖος δὲ τὴν προτέραν ἀναλαβεῖν στρατοπεδείαν καί τῶν στενῶν ἐξελίξαι τὴν δύναμιν 0 .
ἤδη γὰρ ἐγνώκει παρὰ τὸ συμφέρον ἐμβεβληκὼς ἑαυτὸν εἰς χωρία θαλάττῃ καί ὄρεσι καί ποταμῷ διὰ μέσου ῥέοντι τῷ Πινάρῳ δύσιππα , καί διεσπασμένα πολλαχοῦ , καί πρὸς τῆς ὀλιγότητος τῶν πολεμίων ἔχοντα τὴν θέσιν .
ἀλεξάνδρῳ δὲ τὸν μὲν τόπον ἡ τύχη παρέσχεν , ἐστρατήγησε δὲ τῶν ἀπὸ τῆς τύχης ὑπαρχόντων πρὸς τὸ νικῆσαι βέλτιον , ὅς γε τοσούτῳ πλήθει τῶν βαρβάρων λειπόμενος ἐκείνοις μὲν οὐ παρέσχε κύκλωσιν , αὐτὸς δὲ τῷ δεξιῷ τὸ εὐώνυμον ὑπερβαλὼν καί γενόμενος κατὰ κέρας φυγὴν ἐποίησε τῶν καθ αὑτὸν βαρβάρων , ἐν πρώτοις ἀγωνιζόμενος , ὥστε τρωθῆναι ξίφει τὸν μηρόν , ὡς μὲν Χάρης φησίν , ὑπὸ Δαρείου  συμπεσεῖν γὰρ αὐτοὺς εἰς χεῖρας  , Ἀλέξανδρος δὲ περὶ τῆς μάχης ἐπιστέλλων τοῖς περὶ τὸν Ἀντίπατρον οὐκ εἴρηκεν ὅστις ἦν ὁ τρώσας , ὅτι δὲ τρωθείη τὸν μηρὸν ἐγχειριδίῳ , δυσχερὲς δ οὐδὲν ἀπὸ τοῦ τραύματος συμβαίη γέγραφε .
νικήσας δὲ λαμπρῶς καί καταβαλὼν ὑπὲρ ἕνδεκα μυριάδας τῶν πολεμίων , Δαρεῖον μὲν οὐχ εἷλε τέτταρας σταδίους ἢ πέντε προλαβόντα τῇ φυγῇ , τὸ δὲ ἅρμα καί τὸ τόξον αὐτοῦ λαβὼν ἐπανῆλθε ·
καί κατέλαβε τοὺς Μακεδόνας τὸν μὲν ἄλλον πλοῦτον ἐκ τοῦ βαρβαρικοῦ στρατοπέδου φέροντας καί ἄγοντας ὑπερβάλλοντα πλήθει , καίπερ εὐζώνων πρὸς τὴν μάχην παραγενομένων καὶ τὰ πλεῖστα τῆς ἀποσκευῆς ἐν Δαμασκῷ καταλιπόντων , τὴν δὲ Δαρείου σκηνὴν ἐξῃρηκότας ἐκείνῳ , θεραπείας τε λαμπρᾶς καί παρασκευῆς καί χρημάτων πολλῶν γέμουσαν .
εὐθὺς οὖν ἀποδυσάμενος τὰ ὅπλα πρὸς τὸ λουτρὸν ἐβάδιζεν , εἰπών ·
ἴωμεν ἀπολουσόμενοι τὸν ἀπὸ τῆς μάχης ἱδρῶτα τῷ Δαρείου λουτρῷ .
καί τις τῶν ἑταίρων μὰ τὸν Δία εἶπεν , ἀλλὰ τῷ Ἀλεξάνδρου ·
τὰ γὰρ τῶν ἡττωμένων εἶναί τε δεῖ καί προσαγορεύεσθαι τοῦ κρατοῦντος .
ὡς δὲ εἶδε μὲν ὅλκια καί κρωσσοὺς καί πυέλους καί ἀλαβάστρους , πάντα χρυσοῦ , ἠσκημένα περιττῶς , ὠδώδει δὲ θεσπέσιον οἷον ὑπὸ ἀρωμάτων καί μύρων ὁ οἶκος , ἐκ δὲ τούτου παρῆλθεν εἰς σκηνὴν ὕψει τε καί μεγέθει καί τῷ περὶ τὴν στρωμνὴν καί τραπέζας καί τὸ δεῖπνον αὐτοῦ κόσμῳ θαύματος ἀξίαν , διαβλέψας πρὸς τοὺς ἑταίρους , τοῦτο ἦν , ὡς ἔοικεν , ἔφη , τὸ βασιλεύειν 0 .
τρεπομένῳ δὲ πρὸς τὸ δεῖπνον αὐτῷ φράζει τις ἐν τοῖς αἰχμαλώτοις ἀγομένας μητέρα καὶ γυναῖκα Δαρείου καὶ θυγατέρας δύο παρθένους ἰδούσας τὸ ἅρμα καὶ τὰ τόξα κόπτεσθαι καὶ θρηνεῖν , ὡς ἀπολωλότος ἐκείνου .
συχνὸν οὖν ἐπισχὼν χρόνον Ἀλέξανδρος , καὶ ταῖς ἐκείνων τύχαις μᾶλλον ἢ ταῖς ἑαυτοῦ ἐμπαθὴς γενόμενος , πέμπει Λεοννάτον , ἀπαγγεῖλαι κελεύσας ὡς οὔ τε Δαρεῖος τέθνηκεν οὔ τε Ἀλέξανδρον δεδιέναι χρή 0 ·
δαρείῳ γὰρ ὑπὲρ ἡγεμονίας πολεμεῖν , ἐκείναις δὲ πάντα ὑπάρξειν ὧν καὶ Δαρείου βασιλεύοντος ἠξιοῦντο 0 .
τοῦ δὲ λόγου ταῖς γυναιξὶν ἡμέρου καὶ χρηστοῦ φανέντος ἔτι μᾶλλον τὰ τῶν ἔργων ἀπήντα φιλάνθρωπα .
θάψαι γὰρ ὅσους ἐβούλοντο Περσῶν ἔδωκεν , ἐσθῆτι καὶ κόσμῳ χρησαμέναις ἐκ τῶν λαφύρων , θεραπείας τε καὶ τιμῆς ἦν εἶχον οὐ δ ὁτιοῦν ἀφεῖλε , συντάξεις δὲ καὶ μείζονας ἐκαρποῦντο τῶν προτέρων .
ἡ δὲ καλλίστη καὶ βασιλικωτάτη χάρις ἦν παρ αὐτοῦ γυναιξὶ γενναίαις γενομέναις αἰχμαλώτοις καὶ σώφροσι μή τε ἀκοῦσαι τι μή τε ὑπονοῆσαι μή τε προσδοκῆσαι τῶν αἰσχρῶν , ἀλλ ὥσπερ οὐκ ἐν στρατοπέδῳ πολεμίων , ἀλλ ἐν ἱεροῖς καὶ ἁγίοις φυλαττομένας παρθενῶσιν ἀπόρρητον ἔχειν καὶ ἀόρατον ἑτέροις δίαιταν 0 .
καίτοι λέγεταί γε τὴν Δαρείου γυναῖκα πολὺ πασῶν τῶν βασιλίδων εὐπρεπεστάτην γενέσθαι , καθάπερ καὶ αὐτὸς Δαρεῖος ἀνδρῶν κάλλιστος καὶ μέγιστος , τὰς δὲ παῖδας ἐοικέναι τοῖς γονεῦσιν 0 1 .
ἀλλ Ἀλέξανδρος , ὡς ἔοικε , τοῦ νικᾶν τοὺς πολεμίους τὸ κρατεῖν ἑαυτοῦ βασιλικώτερον ἡγούμενος , οὔ τε τούτων ἔθιγεν οὔ τε ἄλλην ἔγνω γυναῖκα πρὸ γάμου , πλὴν Βαρσίνης 0 .
αὕτη δὲ , μετὰ τὴν Μέμνονος τελευτὴν χήρα γενομένη , περὶ Δαμασκὸν ἐλήφθη .
πεπαιδευμένη δὲ παιδείαν Ἑλληνικήν καὶ τὸν τρόπον ἐπιεικὴς οὖσα καὶ πατρὸς Ἀρταβάζου γεγονότος ἐκ βασιλέως θυγατρός , ἐγνώσθη , Παρμενίωνος προτρεψαμένου τὸν Ἀλέξανδρον , ὥς φησιν Ἀριστόβουλος , καλῆς καὶ γενναίας ἅψασθαι γυναικός .
τὰς δὲ ἄλλας αἰχμαλώτους ὁρῶν ὁ Ἀλέξανδρος κάλλει καὶ μεγέθει διαφερούσας ἔλεγε παίζων ὡς εἰσὶν ἀλγηδόνες ὀμμάτων αἱ Περσίδες , ἀντεπιδεικνύμενος δὲ πρὸς τὴν ἰδέαν τὴν ἐκείνων τὸ τῆς ἰδίας ἐγκρατείας καὶ σωφροσύνης κάλλος , ὥσπερ ἀψύχους εἰκόνας ἀγαλμάτων παρέπεμψεν 0 .
ἐπεὶ δὲ Φιλόξενος ὁ τῶν ἐπὶ θαλάττῃ στρατηγὸς ἔγραψεν εἶναι παρ αὐτῷ Θεόδωρόν τινα Ταραντῖνον ἔχοντα παῖδας ὠνίους δύο τὴν ὄψιν ὑπερφυεῖς , καὶ πυνθανόμενος εἰ πρίηται , χαλεπῶς ἐνεγκὼν ἐβόα πολλάκις πρὸς τοὺς φίλους , ἐρωτῶν τί πώποτε Φιλόξενος αἰσχρὸν αὐτῷ συνεγνωκώς τοιαῦτα ὀνείδη προξενῶν κάθηται , τὸν δὲ Φιλόξενον αὐτόν ἐν ἐπιστολῇ πολλὰ λοιδορήσας ἐκέλευσεν αὐτοῖς φορτίοις τὸν Θεόδωρον εἰς τὸν ὄλεθρον ἀποστέλλειν .
ἐπέπληξε δὲ καὶ Ἅγνωνι γράψαντι πρὸς αὐτόν ὅτι Κρωβύλον εὐδοκιμοῦντα ἐν Κορίνθῳ βούλεται πριάμενος ἀγαγεῖν πρὸς αὐτόν , πυνθανόμενος δὲ μισθοφόρων τινῶν γύναια διεφθαρκέναι Δάμωνα καὶ Τιμόθεον Μακεδόνας τῶν ὑπὸ Παρμενίωνι στρατευομένων , ἔγραψε Παρμενίωνι κελεύων , ἐὰν ἐλεγχθῶσιν , ὡς θηρία ἐπὶ καταφθορᾷ τῶν ἀνθρώπων γεγονότα τιμωρησάμενον ἀποκτεῖναι .
καὶ περὶ ἑαυτοῦ κατὰ λέξιν ἐν ταύτῃ τῇ ἐπιστολῇ γέγραφεν ·
ἐγὼ γὰρ οὐχ ὅτι ἑωρακὼς ἂν εὑρεθείην τὴν Δαρείου γυναῖκα ἢ βεβουλημένος ἰδεῖν , ἀλλ οὐ δὲ τῶν λεγόντων περὶ τῆς εὐμορφίας αὐτῆς προσδεδεγμένος τὸν λόγον ἔλεγε δὲ μάλιστα συνιέναι θνητὸς ὢν ἐκ τοῦ καθεύδειν καὶ συνουσιάζειν , ὡς ἀπὸ μιᾶς ἐγγινόμενον ἀσθενείας τῇ φύσει καὶ τὸ πονοῦν καὶ τὸ ἡδόμενον 0 .
ἢν δὲ καὶ γαστρὸς ἐγκρατέστατος , καὶ τοῦτο ἄλλοις τε πολλοῖς ἐδήλωσε καὶ τοῖς πρὸς Ἄδαν λεχθεῖσιν , ἣν ἐποιήσατο μητέρα καὶ Καρίας βασίλισσαν ἀπέδειξεν .
ὡς γὰρ ἐκείνη φιλοφρονουμένη πολλὰ μὲν ὄψα καθ ἡμέραν ἀπέστελλεν αὐτῷ καὶ πέμματα , τέλος δὲ τοὺς δοκοῦντας εἶναι δεινοτάτους ὀψοποιοὺς καὶ ἀρτοποιούς , ἔφη τούτων μηδενὸς δεῖσθαι ·
βελτίονας γὰρ ὀψοποιοὺς ἔχειν ὑπὸ τοῦ παιδαγωγοῦ Λεωνίδου δεδομένους αὐτῷ , πρὸς μὲν τὸ ἄριστον , νυκτοπορίαν , πρὸς δὲ τὸ δεῖπνον , ὀλιγαριστίαν 0 1 .
ὁ δ αὐτὸς οὗτος ἀνὴρ , ἔφη , καὶ τῶν στρωμάτων ἐπιὼν τὰ ἀγγεῖα καὶ τῶν ἱματίων ἔλυεν , ἐπισκοπῶν μή τί μοι τρυφερὸν ἢ περισσὸν ἡ μήτηρ ἐντέθεικεν .
ἦν δὲ καὶ πρός οἶνον ἧττον ἢ ἐδόκει καταφερής .
ἔδοξε δὲ διὰ τὸν χρόνον ὃν οὐ πίνων μᾶλλον ἢ λαλῶν εἷλκεν ἐφ ἑκάστης κύλικος , ἀει μακρόν τινα λόγον διατιθέμενος , καὶ ταῦτα πολλῆς σχολῆς οὔσης , ἐπεὶ πρός γε τὰς πράξεις οὐκ οἶνος ἐκεῖνον , οὐχ ὕπνος , οὐ παιδιά τις , οὐ γάμος , οὐ θέα , καθάπερ ἄλλους στρατηγούς , ἐπέσχε 0 .
δηλοῖ δὲ ὁ βίος , ὃν βιώσας βραχὺν παντάπασι , πλείστων καὶ μεγίστων πράξεων ἐνέπλησεν .
ἐν δὲ ταῖς σχολαῖς πρῶτον μὲν ἀναστὰς καὶ θύσας τοῖς θεοῖς εὐθὺς ἠρίστα καθήμενος ·
ἔπειτα διημέρευε κυνηγῶν ἢ δικάζων ἢ συντάττων τι τῶν πολεμικῶν ἢ ἀναγινώσκων .
εἰ δὲ ὁδὸν βαδίζοι μὴ λίαν ἐπείγουσαν , ἐμάνθανεν ἅμα πορευόμενος ἢ τοξεύειν ἢ ἐπιβαίνειν ἅρματος ἐλαυνομένου καὶ ἀποβαίνειν .
πολλάκις δὲ παίζων καὶ ἀλώπεκας ἐθήρευε καὶ ὄρνιθας , ὡς ἔστι λαβεῖν ἐκ τῶν ἐφημερίδων , καταλύσας δὲ καὶ τρεπόμενος πρός λουτρὸν ἢ ἄλειμμα , τοὺς ἐπὶ τῶν σιτοποιῶν καὶ μαγείρων ἀνέκρινεν εἰ τὰ πρός τὸ δεῖπνον εὐτρεπῶς ἔχουσι .
καὶ δειπνεῖν μὲν ὀψὲ καὶ σκότους ἤδη κατακλινόμενος ἤρχετο , θαυμαστὴ δὲ ἦν ἡ ἐπιμέλεια καὶ περίβλεψις ἐπὶ τῆς τραπέζης , ὅπως μηδὲν ἀνίσως μη δὲ ὀλιγώρως διανέμοιτο ·
τὸν δὲ πότον , ὥσπερ εἴρηται , μακρόν ὑπὸ ἀδολεσχίας ἐξέτεινε .
καὶ τ ἆλλα πάντων ἥδιστος ὢν βασιλέων συνεῖναι καὶ χάριτος οὐδεμιᾶς ἀμοιρῶν , τότε ταῖς μεγαλαυχίαις ἀηδὴς ἐγίνετο καὶ λίαν στρατιωτικός , αὐτός τε πρός τὸ κομπῶδες ὑποφερόμενος καὶ τοῖς κόλαξιν ἑαυτὸν ἀνεικὼς ἱππάσιμον , ὑφ ὧν οἱ χαριέστεροι τῶν παρόντων ἐπετρίβοντο , μή τε ἁμιλλᾶσθαι τοῖς κόλαζι μή τε λείπεσθαι βουλόμενοι τῶν αὐτῶν ἐπαίνων , τὸ μὲν γὰρ αἰσχρὸν ἐδόκει , τὸ δὲ κίνδυνον ἔφερε .
μετὰ δὲ τὸν πότον λουσάμενος ἐκάθευδε πολλάκις μέχρι μέσης ἡμέρας ·
ἔστι δ ὅτε καὶ διημέρευεν ἐν τῷ καθεύδειν .
αὐτὸς μὲν οὖν καὶ ὄψων ἐγκρατὴς ἦν , ὥστε καὶ τὰ σπανιώτατα πολλάκις τῶν ἀπὸ θαλάττης αὐτῷ κομιζομένων ἀκροδρύων καὶ ἰχθύων ἑκάστῳ διαπεμπόμενος τῶν ἑταίρων ἑαυτῷ μόνῳ μηδὲν καταλιπεῖν ·
τὸ μέντοι δεῖπνον ἦν ἀεὶ μεγαλοπρεπές , καὶ τοῖς εὐτυχήμασι τῆς δαπάνης ἅμα συναυξομένης τέλος εἰς μυρίας δραχμὰς προῆλθεν .
ἐνταῦθα δὲ ἔστη , καὶ τοσοῦτον ὡρίσθη τελεῖν τοῖς ὑποδεχομένοις Ἀλέξανδρον .
μετὰ δὲ τὴν μάχην τὴν ἐν Ἰσσῷ πέμψας εἰς Δαμασκόν ἔλαβε τὰ χρήματα καὶ τὰς ἀποσκευὰς καὶ τὰ τέκνα καὶ τὰς γυναῖκας τῶν Περσῶν .
καὶ πλεῖστα μὲν ὠφελήθησαν οἱ τῶν Θεσσαλῶν ἱππεῖς ·
τούτους γὰρ ἄνδρας ἀγαθοὺς διαφερόντως ἐν τῇ μάχῃ γενομένους ἔπεμψεν ἐπίτηδες ὠφεληθῆναι βουλόμενος ·
ἐνεπλήσθη δὲ καὶ τὸ λοιπὸν εὐπορίας στρατόπεδον .
καὶ γευσάμενοι τότε πρῶτον οἱ Μακεδόνες χρυσοῦ καὶ ἀργύρου καὶ γυναικῶν καὶ διαίτης βαρβαρικῆς , ὥσπερ κύνες ἔσπευδον ἁψάμενοι στίβου διώκειν καὶ ἀνιχνεύειν τὸν τῶν Περσῶν πλοῦτον 0 .
οὐ μὴν ἀλλ Ἀλεξάνδρῳ πρῶτον ἐδόκει κρατύνεσθαι τὰ πρὸς θαλάσσῃ .
κύπρον μὲν οὖν εὐθὺς οἱ βασιλεῖς ἧκον ἐγχειρίζοντες αὐτῷ , καὶ Φοινίκην πλὴν Τύρου 0 .
τύρον δὲ πολιορκῶν ἑπτὰ μῆνας χώμασι καὶ μηχαναῖς καὶ τριήρεσι διακοσίαις ἐκ θαλάττης , ὄναρ εἶδε τὸν Ἡρακλέα δεξιούμενον αὐτὸν ἀπὸ τοῦ τείχους καὶ καλοῦντα .
τῶν δὲ Τυρίων πολλοῖς κατὰ τοὺς ὕπνους ἔδοξεν ὁ Ἀπόλλων λέγειν ὡς ἄπεισι πρὸς Ἀλέξανδρον οὐ γὰρ ἀρέσκειν αὐτῷ τὰ πρασσόμενα κατὰ τὴν πόλιν .
ἀλλ αὐτοὶ μὲν ὥσπερ ἄνθρωπον αὐτομολοῦντα πρὸς τοὺς πολεμίους ἐπ αὐτοφώρῳ τὸν θεὸν εἰληφότες σειράς τε τῷ κολοσσῷ περιέβαλλον αὐτοῦ καὶ καθήλουν πρὸς τὴν βάσιν , Ἀλεξανδριστὴν καλοῦντες 0 .
ἑτέραν δὲ ὄψιν Ἀλέξανδρος εἶδε κατὰ τοὺς ὕπνους .
σάτυρος αὐτῷ φανεὶς ἐδόκει προσπαίζειν πόρρωθεν , εἶτα βουλομένου λαβεῖν ὑπεξέφευγε ·
τέλος δὲ πολλὰ λιπαρήσαντος καὶ περιδραμόντος ἦλθεν εἰς χεῖρας .
οἱ δὲ μάντεις τ οὔνομα διαιροῦντες οὐκ ἀπιθάνως ἔφασαν αὐτῷ ·
σὴ γενήσεται Τύρος .
καὶ κρήνην δέ τινα δεικνύουσι , πρὸς ἣν κατὰ τοὺς ὕπνους ἰδεῖν ἔδοξε τὸν Σάτυρον .
διὰ μέσου δὲ τῆς πολιορκίας ἐπὶ τοὺς Ἄραβας τοὺς προσοικοῦντας τῷ Ἀντιλιβάνῳ στρατεύσας ἐκινδύνευσε διὰ τὸν παιδαγωγὸν Λυσίμαχον ·
ἐξηκολούθησε γὰρ αὐτῷ λέγων τοῦ Φοίνικος οὐκ εἶναι χείρων οὐ δὲ πρεσβύτερος , ἐπεὶ δὲ πλησιάσας τοῖς ὀρεινοῖς καὶ τοὺς ἵππους ἀπολιπὼν πεζὸς ἐβάδιζεν , οἱ μὲν ἄλλοι πολὺ προῆλθον , αὐτὸς δὲ τὸν Λυσίμαχον , ἑσπέρας ἤδη καταλαμβανούσης καὶ τῶν πολεμίων ἐγγὺς ὄντων , ἀπαγορεύοντα καὶ βαρυνόμενον οὐχ ὑπομένων ἀπολιπεῖν , ἀλλ ἀνακαλούμενος καὶ παρακομίζων , ἔλαθε τοῦ στρατεύματος ἀποσπασθεὶς μετ ὀλίγων καὶ σκότους ἅμα καὶ ῥίγους σφοδροῦ νυκτερεύων ἐν χωρίοις χαλεποῖς .
εἶδεν οὖν πόρρω πυρὰ πολλὰ καιόμενα σποράδην τῶν πολεμίων , θαρρῶν δὲ τοῦ σώματος τῇ κουφότητι , καὶ τῷ πονεῖν αὐτὸς ἀεὶ παραμυθούμενος τὴν ἀπορίαν τῶν Μακεδόνων , προσέδραμε τοῖς ἔγγιστα πῦρ καίουσι ·
καὶ περικαθημένους τῇ πυρᾷ δύο βαρβάρους πατάξας τῷ ἐγχειριδίῳ καὶ δαλὸν ἁρπάσας ἧκε πρὸς τοὺς ἑαυτοῦ κομίζων , ἐγκαύσαντες δὲ πῦρ πολύ τοὺς μὲν εὐθὺς ἐφόβησαν ὥστε φυγεῖν , τοὺς δ ἐπιόντας ἐτρέψαντο , καὶ κατηυλίσθησαν ἀκινδύνως , ταῦτα μὲν οὖν Χάρης ἱστόρηκεν .
ἡ δὲ πολιορκία τοιοῦτον ἔσχε πέρας , Ἀλεξάνδρου τὴν μὲν πολλὴν τῆς δυνάμεως ἀναπαύοντος ἀπὸ πολλῶν ἀγώνων τῶν ἔμπροσθεν , ὀλίγους δέ τινας , ὡς μὴ σχολάζοιεν οἱ πολέμιοι , τοῖς τείχεσι προσάγοντος , Ἀρίστανδρος ὁ μάντις ἐσφαγιάζετο καὶ τὰ σημεῖα κατιδὼν θρασύτερον διωρίσατο πρὸς τοὺς παρόντας ἐν ἐκείνῳ τῷ μηνὶ πάντως ἁλώσεσθαι τὴν πόλιν .
γενομένου δὲ χλευασμοῦ καὶ γέλωτος ἦν γὰρ ἡ τελευταία τοῦ μηνὸς ἡμέρα , διηπορημένον αὐτόν ἰδὼν ὁ βασιλεύς καὶ συμφιλοτιμούμενος ἀεὶ τοῖς μαντεύμασιν ἐκέλευε μηκέτι τριακάδα τὴν ἡμέραν ἐκείνην , ἀλλὰ τρίτην φθίνοντος ἀριθμεῖν ·
καὶ τῇ σάλπιγγι σημήνας ἀπεπειρᾶτο τῶν τειχῶν ἐρρωμενέστερον ἤπερ ἐξ ἀρχῆς διενοήθη .
γενομένης δὲ λαμπρᾶς ἐπιβολῆς καὶ μη δὲ τῶν ἐπὶ στρατοπέδου καρτερούντων , ἀλλὰ συντρεχόντων καὶ προσβοηθούντων , ἀπεῖπον οἱ Τύριοι ·
καὶ τὴν πόλιν εἷλε κατ ἐκείνην τὴν ἡμέραν .
μετὰ δὲ ταῦτα πολιορκοῦντι Γάζαν αὐτῷ , τῆς Συρίας μεγίστην πόλιν , ἐμπίπτει βῶλος εἰς τὸν ὦμον ἀφεθεὶς ἄνωθεν ὑπὸ ὄρνιθος , ὁ δὲ ὄρνις ἐφ ἓν τῶν μηχανημάτων καθίσας ἔλαθεν ἐνσχεθεὶς τοῖς νευρίνοις κεκρυφάλοις , οἷς πρὸς τὰς ἐπιστροφὰς τῶν σχοινίων ἐχρῶντο .
καὶ τὸ σημεῖον ἀπέβη κατὰ τὴν Ἀριστάνδρου πρόρρησιν ἐτρώθη μὲν γὰρ Ἀλέξανδρος εἰς τὸν ὦμον , ἔλαβε δὲ τὴν πόλιν .
ἀποστέλλων δέ πολλὰ τῶν λαφύρων Ὀλυμπιάδι καὶ Κλεοπάτρᾳ καὶ τοῖς φίλοις , κατέπεμψε καὶ Λεωνίδῃ τῷ παιδαγωγῷ τάλαντα λιβανωτοῦ πεντακόσια καὶ σμύρνης ἑκατόν , ἀναμνησθεὶς παιδικῆς ἐλπίδος .
ὁ γὰρ Λεωνίδης , ὡς ἔοικεν , ἐν θυσίᾳ ποτὲ πρὸς τὸν Ἀλέξανδρον ἐπιδραξάμενον ἀμφοτέραις ταῖς χερσὶ καὶ καθαγίσαντα τοῦ θυμιάματος , ὅταν ἔφη , τῆς ἀρωματοφόρου κρατήσῃς , Ἀλέξανδρε , πλουσίως οὕτως ἐπιθυμιάσεις ·
νῦν δὲ φειδομένως χρῶ τοῖς παροῦσι .
τότε οὖν Ἀλέξανδρος ἔγραψε πρὸς αὐτόν ἀπεστάλκαμέν σοι λιβανωτὸν ἄφθονον καὶ σμύρναν , ὅπως παύσῃ πρὸς τοὺς θεοὺς μικρολογούμενος .
κιβωτίου δέ τινος αὐτῷ προσενεχθέντος , οὗ πολυτελέστερον οὐδὲν ἐφάνη τοῖς τὰ Δαρείου χρήματα καὶ τὰς ἀποσκευὰς παραλαμβάνουσιν , ἠρώτα τοὺς φίλους ὅ τι δοκοίη μάλιστα τῶν ἀξίων σπουδῆς εἰς αὐτὸ καταθέσθαι ·
πολλὰ δὲ πολλῶν λεγόντων αὐτὸς ἔφη τὴν Ἰλιάδα φρουρήσειν ἐνταῦθα καταθέμενος .
καὶ ταῦτα μὲν οὐκ ὀλίγοι τῶν ἀξιοπίστων μεμαρτυρήκασιν .
εἰ δ , ὅπερ Ἀλεξανδρεῖς λέγουσιν Ἡρακλείδῃ πιστεύοντες , ἀληθές ἐστιν , οὔκουν ἀργὸς οὐ δὲ ἀσύμβολος αὐτῷ συστρατεύειν ἔοικεν Ὅμηρος , λέγουσι γὰρ ὅτι τῆς Αἰγύπτου κρατήσας ἐβούλετο πόλιν μεγάλην καὶ πολυάνθρωπον Ἑλληνίδα συνοικίσας ἐπώνυμον ἑαυτοῦ καταλιπεῖν , καί τινα τόπον γνώμῃ τῶν ἀρχιτεκτόνων ὅσον οὐδέπω διεμετρεῖτο καὶ περιέβαλλεν 0 .
εἶτα νύκτωρ κοιμώμενος ὄψιν εἶδε θαυμαστήν ἀνὴρ πολιὸς εὖ μάλα τὴν κόμην καὶ γεραρὸς τὸ εἶδος ἔδοξεν αὐτῷ παραστὰς λέγειν τὰ ἔπη τάδε ·
νῆσος ἔπειτά τις ἔστι πολυκλύστῳ ἐνὶ πόντῳ , Αἰγύπτου προπάροιθε ·
φάρον δέ ἑ κικλήσκουσιν .
εὐθὺς οὖν ἐξαναστὰς ἐβάδιζεν ἐπὶ τὴν Φάρον , ἣ τότε μὲν ἔτι νῆσος ἦν , τοῦ Κανωβικοῦ μικρὸν ἀνωτέρω στόματος , νῦν δὲ διὰ χώματος ἀνείληπται πρὸς τὴν ἤπειρον .
ὡς οὖν εἶδε τόπον εὐφυΐᾳ διαφέροντα ταινία γάρ ἐστιν ἰσθμῷ πλάτος ἔχοντι σύμμετρον ἐπιεικῶς διείργουσα λίμνην τε πολλὴν καὶ θάλασσαν ἐν λιμένι μεγάλῳ τελευτῶσαν , εἰπὼν ὡς Ὅμηρος ἦν ἄρα τά τε ἄλλα θαυμαστὸς καὶ σοφώτατος ἀρχιτέκτων , ἐκέλευσε διαγράψαι τὸ σχῆμα τῆς πόλεως τῷ τόπῳ συναρμόττοντας .
καὶ γῆ μὲν οὐ παρῆν λευκή , τῶν δὲ ἀλφίτων λαμβάνοντες ἐν πεδίῳ μελαγγείῳ κυκλοτερῆ κόλπον ἦγον , οὗ τὴν ἐντὸς περιφέρειαν εὐθεῖαι βάσεις ὥσπερ ἀπὸ κρασπέδων εἰς σχῆμα χλαμύδος ὑπελάμβανον , ἐξ ἴσου συνάγουσαι τὸ μέγεθος , ἡσθέντος δὲ τῇ διαθέσει τοῦ βασιλέως αἰφνίδιον ὄρνιθες ἀπὸ τοῦ ποταμοῦ καὶ τῆς λίμνης , πλήθει τε ἄπειροι καὶ κατὰ γένος παντοδαποὶ καὶ μέγεθος , ἐπὶ τὸν τόπον καταίροντες νέφεσιν ἐοικότες οὐ δὲ μικρὸν ὑπέλιπον τῶν ἀλφίτων , ὥστε καὶ τὸν Ἀλέξανδρον διαταραχθῆναι πρὸς τὸν οἰωνόν .
πται πρὸς τὴν ἤπειρον 0 .
οὐ μὴν ἀλλὰ τῶν μάντεων θαρρεῖν παραινούντων πολυαρκεστάτην γὰρ οἰκίζεσθαι πόλιν ὑπ αὐτοῦ , καὶ παντοδαπῶν ἀνθρώπων ἐσομένην τροφόν ἔργου κελεύσας ἔχεσθαι τοὺς ἐπιμελητάς αὐτὸς ὥρμησεν εἰς Ἄμμωνος , ὁδὸν μακρὰν καὶ πολλὰ μὲν ἔχουσαν ἐργώδη καὶ ταλαίπωρα , κινδύνους δὲ δύο , τὸν μὲν ἀνυδρίας , δι ἣν ἔρημός ἐστιν οὐκ ὀλίγων ἡμερῶν , τὸν δέ , εἰ λάβρος ἐν ἄμμῳ βαθείᾳ καὶ ἀχανεῖ πορευομένοις ἐπιπέσοι νότος , ὥς που καὶ πάλαι λέγεται περὶ τὸν Καμβύσου στρατὸν , ἀναστήσας θῖνα μεγάλην καὶ κυματώσας τὸ πεδίον μυριάδας ἀνθρώπων πέντε καταχῶσαι καὶ διαφθεῖραι 0 .
ταῦτα πάντα σχεδὸν πάντες ἐλογίζοντο , χαλεπὸν δὲ ἦν Ἀλέξανδρον ἀποτρέψαι πρὸς ὁτιοῦν ὡρμημένον .
ἥ τε γὰρ τύχη ταῖς ἐπιβολαῖς ὑπείκουσα τὴν γνώμην ἰσχυρὰν ἐποίει , καὶ τὸ θυμοειδὲς ἄχρι τῶν πραγμάτων ὑπεξέφερε τὴν φιλονεικίαν ἀήττητον , οὐ μόνον πολεμίους , ἀλλὰ καὶ τόπους καὶ καιροὺς καταβιαζομένην .
ἐν γοῦν τῇ τότε πορείᾳ τὰ συντυχόντα ταῖς ἀπορίαις παρὰ τοῦ θεοῦ βοηθήματα τῶν ὑστέρων χρησμῶν ἐπιστεύθη μᾶλλον τρόπον δέ τινα καὶ τοῖς χρησμοῖς ἡ πίστις ἐκ τούτων ὑπῆρξε , πρῶτον μὲν γὰρ ἐκ Διὸς ὕδωρ πολὺ καὶ διαρκεῖς ὑετοὶ γενόμενοι τόν τε τῆς δίψης φόβον ἔλυσαν , καὶ τὴν ξηρότητα κατασβέσαντες τῆς ἄμμου , νοτερᾶς γενομένης καὶ πρὸς αὑτὴν ξυμπεσούσης , εὔπνουν τόν ἀέρα καὶ καθαρώτερον παρέσχον .
ἔπειτα τῶν ὅρων , οἵπερ ἦσαν τοῖς ὁδηγοῖς , συγχυθέντων καὶ πλάνης οὔσης καὶ διασπασμοῦ τῶν βαδιζόντων διὰ τὴν ἄγνοιαν , κόρακες ἐκφανέντες ὑπελάμβανον τὴν ἡγεμονίαν τῆς πορείας , ἑπομένων μὲν ἔμπροσθεν πετόμενοι καὶ σπεύδοντες , ὑστεροῦντας δὲ καὶ βραδύνοντας ἀναμένοντες ·